CELEX: 62011TN0470
Language: sl
Date: 2011-09-01 00:00:00
Title: Zadeva T-470/11: Tožba, vložena 1. septembra 2011 – Total in Elf Aquitaine proti Komisiji

29.10.2011   
            
            
               SL
            
            
               Uradni list Evropske unije
            
            
               C 319/23
            
         Tožba, vložena 1. septembra 2011 – Total in Elf Aquitaine proti Komisiji
   (Zadeva T-470/11)
   2011/C 319/50
   Jezik postopka: francoščina
   
      Stranke
   
   
      Tožeči stranki: Total SA (Courbevoie, Francija) in Elf Aquitaine SA (Courbevoie) (zastopnika: A. Noël-Baron in É. Morgan de Rivery, odvetnika)
   
      Tožena stranka: Evropska komisija
   
      Predlogi
   
   Tožeči stranki Splošnemu sodišču predlagata, naj se:
   
               —
            
            
               primarno, za nična v celoti razglasita dopisa Komisije BUDG/DGA/C4/BM/s746396 z dne 24. junija 2011 in BUDG/DGA/C4/BM/s812886 z dne 8. julija 2011;
            
         
               —
            
            
               podredno, zniža znesek, ki se zahteva od tožečih strank z dopisom Komisije BUDG/DGA/C4/BM/s812886 z dne 8. julija 2011 ali vsaj odpiše zamudne obresti za znesek 31 312 114,58 EUR, ki je bil naložen družbi Elf Aquitaine in za katerega je v višini 19 191 296,03 EUR solidarno odgovorna družba Total;
            
         
               —
            
            
               v vsakem primeru Komisiji naloži plačilo vseh stroškov postopka.
            
         
      Tožbeni razlogi in bistvene trditve
   
   V utemeljitev tožbe tožeči stranki navajata en razlog, in sicer, da je Komisija napačno uporabila pravo in kršila svoje obveznosti, s tem ko ni na podlagi sodbe Splošnega sodišča z dne 7. junija 2011 v zadevi Arkema France in drugi proti Komisiji, T-217/06, s katero je bila globa, ki je bila naložena hčerinskim družbam tožečih strank v zadevi COMP/F/38.645 – Méthacrylates, znižana, prišla do ustreznih zaključkov tudi glede tožečih strank. Med drugim tožeči stranki trdita, da:
   
               —
            
            
               bi morali biti kot matični družbi, ki sta se kot taki šteli za odgovorni za omejevalni sporazum, prav tako upravičeni do zmanjšanja globe, ki je bila naložena njunim hčerinskim družbam, čeprav je bila njuna tožba zoper isto odločbo,s sodbo Splošnega sodišča z dne 7. junija 2011 v zadevi Total in Elf Aquitaine proti Komisiji, T-206/06 zavrnjena;
            
         
               —
            
            
               so bile Komisiji s tem, ko je družba Arkema SA v celoti plačala globo, ki je bila z odločbo v zadevi COMP/F/38.645 naložena tožečima strankama in njunim hčerinskim družbam, poplačane vse njene terjatve in zato ne more več ničesar zahtevati od tožečih strank.